ai4bharat/Pralekha huggingface dataset:
रक्षा मंत्रालय
पूर्वी नौसेना कमान में गणतंत्र दिवस परेड
 आईएनएस सिरकार्स स्थित पूर्वी नौसेना कमान  परेड ग्राउंड में समारोहपूर्ण परेड हुई। पीवीएसएम, एवीएसएम, वीएसएम, ईएनसी के फ्लैग ऑफिसर कमांडिंग इन चीफ वाइस एडमिरल अतुल कुमार जैन ने सलामी ली और 50 सशस्त्र गार्डों का निरीक्षण किया तथा बाद में सभी जहाजों, पनडुब्बियों और प्रतिष्ठनों, रक्षा-सुरक्षा कोर और समुद्री कैडेट कोर  के नौसेनिक कर्मियों को मिलाकर बनी प्लाटून की समीक्षा की। ईएनसी के चीफ ऑफ स्टाफ वाइस एडमिरल एस.एन. घोरमड़े, परेड के संचालक अधिकारी थे और कमांडर अभिषेक यादव परेड कमांडर थे। सेवाकर्मियों और उनके परिवारों के अलावा बड़ी संख्या में मौजूद दर्शकों, पूर्व सैनिक और एससीसी कैडेटों के अभिभावकों ने परेड का आनंद लिया।
कमांडर इन चीफ ने 71वें गणतंत्र दिवस के अवसर पर सभी लोगों को बधाई दी और शानदार परेड के लिए सैनिकों को शुभकामनाएं दीं। इस अवसर पर वाइस एडमिरल जैन ने सभी को याद दिलाया कि 1950 में इसी दिन भारत संविधान को अपनाकर संप्रभु गणराज्य बना और किस प्रकार डॉ. बाबा साहेब अम्बेडकर के नेतृत्व में संविधान के निर्माताओं ने दुनिया भर से सर्वश्रेष्ठ कार्यों को लेकर हमें दुनिया का सर्वश्रेष्ठ संविधान दिया। उन्होंने कहा कि हम अपने मौलिक अधिकारों को भलीभांति जानते हैं, लेकिन यह भी जरूरी है कि हम अपने मौलिक कर्तव्यों को पहचानें और उनका पालन करें। उन्होंने राष्ट्र हित की रक्षा के लिए इन मौलिक कर्तव्यों का पालन करने का आह्वान किया।
उन्होंने पूर्वी समुद्री क्षेत्र में सभी चुनौतियों से निपटने में तेज रफ्तार बनाए रखने और मिशन आधारित तैनाती के दौरान जबर्दस्त दक्षता दिखाने के लिए ईएनसी की इकाइयों को बधाई दी। वाइस एडमिरल जैन ने परेड में शामिल पुरूषों और महिलाओं को क्षेत्र की नाजुक सुरक्षा स्थिति की याद दिलाई और आग्रह किया कि वे कभी भी अपने सिर को न झुकने दें। उन्होंने कहा कि सुरक्षा से कोई समझौता नहीं किया जाएगा। उन्होंने शारीरिक सुरक्षा और सूचना सम्बंधी सुरक्षा को रेखांकित करते हुए कहा कि सुरक्षा प्रत्येक व्यक्ति की प्राथमिक जिम्मेदारी है।
गणतंत्र दिवस समारोहों के तहत विशाखापत्तनम में नौसेना के सभी जहाज विभिन्न सिग्नल फ्लैगों से सुसज्जित थे।
स्वास्थ्य एवं परिवार कल्याण मंत्रालय
डॉ. हर्षवर्धन ने एक और उच्चस्तरीय बहु-विषयी टीम मुजफ्फरपुर भेजने का निर्देश दिया; राज्य को महामारी अनुसंधान में समर्थन दिया जाएगा
बिहार के विभिन्न जिलों में 5 वायरोलॉजिकल प्रयोगशालाएं स्थापित की जाएंगी: डॉ. हर्षवर्धन
‘‘राज्य सरकार द्वारा एक वर्ष में एसकेएमसीएच में 100 बिस्तर का शिशु रोग आईसीयू स्थापित किया जाएगा’’
केन्द्रीय स्वास्थ्य और परिवार कल्याण मंत्री डॉ. हर्षवर्धन ने मुजफ्फरपुर से लौटने के बाद नई दिल्ली में उच्चस्तरीय बैठक में बिहार में एईएस/जेई बीमारी से उत्पन्न स्थिति की समीक्षा की। इस बैठक में स्वास्थ्य मंत्रालय, आईसीएमआर तथा एम्स के वरिष्ठ अधिकारी उपस्थित थे। बैठक में स्वास्थ्य और परिवार कल्याण राज्यमंत्री श्री अश्वनी चौबे भी उपस्थित थे।
स्वास्थ्य मंत्री ने फौरन एक उच्चस्तरीय बहु-विषयी टीम बिहार भेजने का निर्देश दिया है। यह टीम मुजफ्फरपुर में अत्याधुनिक बहु-विषयी अनुसंधान केन्द्र स्थापित करने के लिए प्रारंभिक कार्य करेगा। डॉ. हर्षवर्धन ने कल अपनी समीक्षा में मुजफ्फरपुर में ऐसे अनुसंधान केन्द्र की स्थापना के बारे में राज्य को आश्वासन दिया।
उन्होंने कहा कि बीमारी के कारण को जानने के लिए एक अन्तर विषयी उच्च गुण्वत्ता सम्पन्न अनुसंधान टीम की तत्काल आवश्यकता है। अनुसंधान टीम एईएस/जेई बीमारी से पीडि़त बच्चों के साथ काम करेगी और बीमारी की अवधि, बीमारी चक्र, पर्यावरण कारणों तथा मापन डाटा तथा अन्य कारणों पर गौर करेगी।
अन्तर विषयी टीम में आईसीएमआर दिल्ली; निमहान्स, बंगलूरू; राष्ट्रीय मलेरिया अनुसंधान संस्थान; राष्ट्रीय आहार संस्थान, हैदराबाद; राष्ट्रीय वायरोलॉजी संस्थान, पुणे, राष्ट्रीय महामारी संस्थान चेन्नई तथा एम्स दिल्ली के विशेषज्ञ हैं।
उच्च्स्तरीय केन्द्रीय टीम के सदस्य इस प्रकार हैं:
- डॉ. झुमा शंकर, एसोसिएट प्रोफेसर, शिशु रोग विभाग, एम्स दिल्ली
- डॉ. वी रवि सीनियर प्रोफेसर न्यूरो वायरोलॉजी, निमहान्स
- डॉ. अभिनव सिन्हा, वैज्ञानिक ई, राष्ट्रीय मलेरिया अनुसंधान संस्थान
- डॉ. बिश्वरूप, असिस्टेंट प्रोफेसर, पेडियेट्रिक न्यूरोलॉजी, एम्स
- डॉ. मनोज मुरहेकर, निदेशक, राष्ट्रीय महामारी संस्थान, चेन्नई
- डॉ. तंडाले, वैज्ञानिक एफ, एनआईवी, पुणे
- डॉ. अरलप्पा, वैज्ञानिक एफ, राष्ट्रीय आहार संस्थान, हैदराबाद
डॉ. हर्षवर्धन ने कहा कि राज्य के विभिन्न जिलों में पांच वायरोलॉजीकल प्रयोगशालाएं स्थापित की जाएंगी। जिलों के चयन के बारे में निर्णय राज्य सरकार की सलाह से लिया जाएगा और इसका धन पोषण राष्ट्रीय स्वास्थ्य मिशन के माध्यम से किया जाएगा।
डॉ. हर्षवर्धन ने मुजफ्फरपुर यात्रा के दौरान राज्य सरकार द्वारा एसकेएमसीएच में 100 बिस्तर का शिशु रोग आईसीयू स्थापित करने का निर्देश दिया। इसके अतिरिक्त केन्द्र की सहायता से पड़ोसी जिलों में 10 बिस्तरों का आईसीयू स्थापित किया जाएगा।
प्रधानमंत्री कार्यालय
प्रधानमंत्री ने प्रसिद्ध उद्योगपति श्री राहुल बजाज के निधन पर गहरा शोक व्यक्त किया
प्रधानमंत्री श्री नरेन्द्र मोदी ने प्रसिद्ध उद्योगपति श्री राहुल बजाज के निधन पर गहरा शोक व्यक्त किया है
प्रधानमंत्री ने एक ट्वीट में कहा;
‘‘श्री राहुल बजाज जी को वाणिज्य और उद्योग जगत में उनके उल्लेखनीय योगदान के लिए सदैव याद किया जाएगा। कारोबार करने के अलावा वह सामुदायिक सेवा के प्रति भी हमेशा अत्यंत उत्साहित रहते थे और उनकी संवाद शैली भी बेजोड़ थी। उनके निधन से काफी दु:खी हूं। उनके परिवार और मित्रों के प्रति मेरी गहरी संवेदनाएं हैं। ओम शांति।’’
प्रधानमंत्री कार्यालय
प्रधानमंत्री शहीद दिवस पर कोलकाता के विक्टोरिया मेमोरियल हॉल में बिप्लोबी भारत गैलरी का उद्घाटन करेंगे
गैलरी में स्वतंत्रता संघर्ष में क्रांतिकारियों के योगदान को दर्शाया जायेगा
गैलरी में 1947 तक की सभी घटनाओं का समग्र रूप दृष्टिगोचर होगा
शहीद दिवस के अवसर पर, प्रधानमंत्री श्री नरेन्द्र मोदी कोलकाता के विक्टोरिया मेमोरियल हॉल स्थित बिप्लोबी भारत गैलरी का 23 मार्च को छह बजे सायं वीडियो कॉन्फ्रेंसिंग के माध्यम से उद्घाटन करेंगे। प्रधानमंत्री कार्यक्रम के दौरान उपस्थितजनों को सम्बोधित भी करेंगे।
गैलरी में स्वतंत्रता संग्राम में क्रांतिकारियों के योगदान और ब्रिटिश औपनिवेशिक राज के विरुद्ध उनके सशस्त्र प्रतिरोध को दर्शाया जायेगा। इस पक्ष को स्वतंत्रता आंदोलन के मुख्य विमर्श में प्रायः समुचित स्थान नहीं दिया जाता है। इस नई गैलरी का उद्देश्य है कि उन सारी घटनाओं का समग्र चित्रण प्रस्तुत किया जाये जो 1947 में अपनी पराकाष्ठा को पहुंची थीं। साथ ही क्रांतिकारियों द्वारा निभाई गई महत्त्वपूर्ण भूमिका को भी उजागर किया जाये।
बिप्लोबी भारत गैलरी में वह राजनीतिक और बौद्धिक पृष्ठभूमि प्रस्तुत की गई है, जिसने क्रांतिकारी आंदोलन को प्रेरित किया। गैलरी में क्रांतिकारी आंदोलन के जन्म, क्रांतिकारियों द्वारा महत्त्वपूर्ण संगठनों का निर्माण, आंदोलन का विस्तार, इंडियन नेशनल आर्मी का गठन, नौसेना विद्रोह का योगदान, आदि को पेश किया जायेगा।
शिक्षा मंत्रालय
शिक्षा व्यवस्था को एक नए भारत की आकांक्षाओं के अनुरूप बनाने के संकल्प के साथ स्कूली शिक्षा मंत्रियों का राष्ट्रीय सम्मेलन संपन्न हुआ
श्री धर्मेंद्र प्रधान ने राज्यों से अधिक जीवंत शिक्षा परिदृश्य के लिए एकजुट होकर काम करने का आह्वाहन किया
शिक्षा व्यवस्था को और अधिक मजबूत, जीवंत और 21वीं सदी की जरूरतों व नए भारत की आकांक्षाओं के अनुरूप बनाने के संकल्प के साथ स्कूली शिक्षा मंत्रियों का दो दिवसीय राष्ट्रीय सम्मेलन का समापन हुआ।
श्री धर्मेंद्र प्रधान ने अपने समापन भाषण में 32 राज्यों/केंद्रशासित प्रदेशों के सभी मंत्रियों और हितधारकों को शिक्षण को रूपांतरित करने व शैक्षणिक अभ्यासों में उत्कृष्टता लाने के तरीकों पर अपनी सीख और अनुभवों को साझा करने के लिए धन्यवाद दिया। उन्होंने कहा कि पाठ्यक्रम शिक्षक प्रशिक्षण और ई-शिक्षण ढांचा एक प्राथमिकता है। उन्होंने एनसीएफ  के विकास और शिक्षक क्षमताओं के निर्माण में सभी राज्यों/केंद्रशासित प्रदेशों से अधिक सक्रिय समर्थन, सहयोग और भागीदारी का अनुरोध किया।
मंत्री ने कहा कि एनईपी  कुशलता पर भी जोर देती है। उन्होंने राज्यों/केंद्रशासित प्रदेशों से डाइट को मजबूत करने और विद्यालय के समय के बाद पर्याप्त संख्या में कौशल केंद्रों के साथ स्कूल अवसंरचना का लाभ उठाने का आह्वाहन किया।
मंत्री ने कहा कि हर राज्य का अपना अनूठा प्रस्ताव होता है। उन्होंने राज्यों/केंद्रशासित प्रदेशों को अपनी विशिष्ट जरूरतों को ध्यान में रखते हुए पाठ्यक्रम को सम्मिश्रित करने के तरीके विकसित करने का सुझाव दिया। श्री धर्मेंद्र प्रधान सभी से अधिक जीवंत शिक्षा परिदृश्य और 21वीं सदी का भारत बनाने के लिए निरंतर एकजुट होकर काम करने का अनुरोध किया।
इस सम्मेलन के दूसरे दिन शिक्षा मंत्रियों के साथ संवादात्मक सत्र आयोजित किया गया, जिसमें निम्नलिखित विषय शामिल थे:
- एनईपी- 2020 के कार्यान्वयन की शुरूआत और प्रगति
- राज्य पाठ्यक्रम ढांचे  की तैयारी
- विद्यालय के फिर से खुलने के बाद शिक्षण की बहाली के लिए रणनीतियों को साझा करना
- आधारभूत साक्षरता और संख्यात्मकता व विद्या प्रवेश
- विद्यालय में कौशलता
- छात्र पंजीकरण और एनडीईएआर
शिक्षा मंत्रियों और वरिष्ठ अधिकारियों ने शिक्षा व कौशल से संबंधित गुजरात सरकार पहल की सराहना की। इनमें से अधिकांश ने राज्य स्तर पर विद्या समीक्षा केंद्र स्थापित करने और इसे विद्यालयों में शिक्षण स्तर के विश्लेषण और निदान के उद्देश्य से इसे जिला/ब्लॉक/स्कूल स्तर के साथ एकीकृत करने को लेकर अपनी रुचि व्यक्त की। इसे शिक्षण के परिणामों में और अधिक सुधार के लिए एक उपकरण के रूप में उपयोग किया जाएगा। अखिल भारतीय तकनीकी शिक्षा परिषद  अध्यक्ष श्री अनिल सहस्रबुद्धे ने राष्ट्रीय शिक्षा प्रौद्योगिकी मंच और राष्ट्रीय डिजिटल शिक्षा वास्तुकला  पर अपनी एक प्रस्तुति भी दी।
देश में आज लगातार 44वें दिन कोविड संक्रमण के नए मामलों की तुलना में ठीक होने वालों की संख्या ज्यादा रही।
पिछले 24 घंटों के दौरान कोविड के 30,548 नए मामलों की तुलना में कोविड के 43,851के मरीज स्वस्थ हुए। इसके साथ ही कोविड के सक्रिय मामलों की संख्या 13,303 घटकर 4,65,478रह गई।
रोजना सामने आ रहे कोरोना संक्रमण के नए मामले घटकर रिकार्ड निचले स्तर 30,548पर पहुंच गए हैं। ऐसे समय में जबकि यूरोप के कई देशों और अमरीका में कोविड के रोजना मामले लगातार बढ रहे हैं भारत में इनका कम हो जाना एक ऐतिहासिक उपलब्धि की तरह है।
संक्रमण की व्यापक स्तर पर जांच कराए जाने के सरकारी प्रयासों की वजह से कोविड के मामलों में लगातार कमी आ रही है।
स्वस्थ होने की दर आज सुधरकर 93.27 प्रतिशत हो गई।अबतक कुल 82,49,579लोग संक्रमण से मुक्त हो चुके हैं।
इसमें से पिछले 24 घंटों में ठीक होने वाले 78.59प्रतिशत लोग दस राज्यों और केन्द्रशासित प्रदेशों से हैं।
इस दौरान दिल्ली में सबसे ज्यादा7,606 लोग कोविड से ठीक हुए हैं। केरल में 6,684 और पश्चिम बंगाल में यह संख्या 4,480 रही है।
76.63 प्रतिशत नए मामले दस राज्यों और केन्द्र शासित प्रदेशों से आए हैं।
केरल में कोविड के 4,581 नए मामले सामने आए हैं। दिल्ली में पिछले कुछ दिनों से कोविड संक्रमण के मामलों में तेजी आ रही थी लेकिन इसकेबावजूद नए मामलों की संख्याकल 3,235 रही। पश्चिम बंगाल में इस दौरान 3,053 नए मामले दर्ज किए गए।
435 नई मौतों में से 78.85 प्रतिशत दस राज्यों / केंद्र शासित प्रदेशों में से हैं।
करीब 21.84प्रतिशत अर्थात 95 लोगों की मौतें दिल्ली में हुई है। इसके बाद महाराष्ट्र का नबंर है जहां 60 लोगों की मौत हुई है जो कि कोविड से हुई ताजा मौतों कुल 13.79प्रतिशत है।
14 राज्यों और केन्द्र शासित प्रदेशों में प्रति दस लाख आबादी पर मृत्यु दर प्रति दस लाख पर 94 के राष्ट्रीय औसत से ज्यादा है।
13 राज्यों और केन्द्र शासित प्रदेशों में कोविड की म़ृत्यु दर राष्ट्रीय औसत से ज्यादा है।
केन्द्र सरकार राज्यों और केन्द्र शासित प्रदेशों के साथ घनिष्ठ समन्वय के साथ काम कर रही है ताकि वे सभी अपने यहां आईसीयू के लिए विकसित प्रभावी देखभाल प्रोटोकोल प्रबंधन मेंगंभीर रुप से प्रभावित मरीजों की उचित देखभाल के लिए और सुधार कर सकें। ये प्रोटोकोल निजी और सरकारी दोनों तरह के अस्पतालों के लिए बनाए गए हैं। इनके तहत अस्पताल में भर्ती कोविड मरीजों तथा घरों में क्वारंटीन रहने वालों की देखभाल के लिए कुछ दिशानिर्देश जारी किए गए हैं जिनपर सबको अमल करना जरुरी है।राज्यों और केन्द्र शासित प्रदेशों को उनके कोविड प्रबंधन में मदद के लिए केन्द्र की और से विभिन्न क्षेत्रों में दक्षता वाली कई टीम भी तैनात की गई है।
राज्यों और केन्द्र शासित प्रदेशों की ओर से कोविड से निबटने के लिए किए जा रहे स्वास्थ्य उपायों की समीक्षा के लिए नियमित रूप से उच्च स्तरीय बैठकें भी आयोजित की जा रही हैं।
रसायन एवं उर्वरक मंत्रालय
रसायन और पेट्रोरसायन विभाग ने स्वच्छता अभियान के तहत संचालित विशेष अभियान के प्रारंभिक चरण को सफलतापूर्वक पूरा किया
रसायन और उर्वरक मंत्रालय के तहत रसायन व पेट्रोरसायन विभाग ने अपने स्वायत्त संगठनों और सीपीएसई  के साथ 14 से 30 सितंबर, 2022 तक आयोजित विशेष अभियान 2.0 के प्रारंभिक चरण को सफलतापूर्वक पूरा किया और अपना लक्ष्य प्रशासनिक सुधार और लोक शिकायत विभाग  के एससीडीपीएम पोर्टल पर दर्ज  किया।
कई अन्य विभागों के साथ शास्त्री भवन में स्थित रसायन और पेट्रोरसायन विभाग  ने 2 अक्टूबर, 2022 को सचिव श्री अरुण बरोका के प्रतीकात्मक रूप से कागज के कचरा का निस्तारण करने के साथ इस अभियान की शुरुआत की थी। इस लॉन्चिंग कार्यक्रम में विभाग के अधिकांश अधिकारी और कर्मचारी शामिल थे, जो राष्ट्रीय अवकाश पर अभियान के एकमात्र उद्देश्य के लिए कार्यालय आए थे। इसके बाद भवन के गेट संख्या- 2 के बाहर परिसर की सफाई की गई।
विभाग की इस गतिविधि को संगठनों के विभिन्न केंद्रों की सक्रिय और उत्साही भागीदारी से अखिल भारतीय रूप दिया गया। इन संगठनों में केंद्रीय पेट्रोरसायन अभियांत्रिकी और प्रौद्योगिकी संस्थान , कीटनाशक सूत्रीकरण प्रौद्योगिकी संस्थान , हिंदुस्तान ऑर्गेनिक केमिकल्स लिमिटेड , हिंदुस्तान इन्सेक्टिसाइड्स लिमिटेड  और हिंदुस्तान फ्लूरोकार्बन लिमिटेड  शामिल हैं।
स्वच्छता गतिविधियों को मुख्य धारा में लाने के उद्देश्य से वरिष्ठ अधिकारियों की ओर से नियमित फॉलोअप और इसमें सभी कर्मचारियों की उत्साही भागीदारी से उनके कार्यस्थलों में साफ तौर पर सुधार हुआ है। इस विभाग को अंतर-मंत्रालयी संदर्भों, प्रधानमंत्री कार्यालय संदर्भों और लोक शिकायतों की अपीलों को लेकर कोई भी लंबित मामला नहीं बनाए रखने पर गर्व है। भौतिक  फाइलों की समीक्षा अब तक आधे लक्ष्य को पार कर चुकी है।
वहीं, अब तक लक्षित 164 स्थलों में से 105 स्थलों पर स्वच्छता अभियान को संचालित किया जा चुका है। विभिन्न स्थलों पर की गई इन गतिविधियों को संबंधित संगठनों के ट्विटर हैंडल, फेसबुक और वेबसाइटों पर अपलोड किया गया है।
विज्ञान एवं प्रौद्योगिकी मंत्रालय
सीएसआईआर ने लक्साई साइंसेज के सहयोग से एंटीवायरल और होस्ट- निर्देशित चिकित्सा के संयोजन का उपयोग करते हुए कोविड-19 के रोगियों पर नैदानिक परीक्षण करने के लिए विनियामक अनुमोदन की इच्छा जताई
काउंसिल ऑफ साइंटिफिक एंड इंडस्ट्रियल रिसर्च  ने लक्साई लाइफ साइंसेज प्रा. लिमिटेड हैदराबाद के सहयोग से चार-चरणीय यादृच्छिक नियंत्रित चरण-3 नैदानिक परीक्षण के लिए विनियामक अनुमोदन की इच्छा जताई है। इस अध्ययन का उद्देश्य कोविड-19 रोगियों की देखभाल के मानकों के अनुरुप तीन दवाओं के संयोजन  की सुरक्षा और प्रभावकारिता निर्धारित करने के साथ-साथ रोग-प्रसार पर नियंत्रण करते हुए प्रभावी रोग निदान उपलब्ध करना है। एमयूसीओवीआईएन नामक इस नैदानिक परीक्षण को मेदांता मेडिसिटी के सहयोग से किया जाएगा और इसके तहत स्क्रीनिंग और उपचार सहित 17 से 21 दिनों तक किए जाने वाले परीक्षणों में 75 रोगियों के चार अलग-अलग समूहों में कुल 300 रोगी शामिल होंगे।
सीएसआईआर के महानिदेशक डॉ. शेखर सी. मंडे ने बताया कि कोविड-19 के उपचार के लिए चिकित्सीय विकल्पों को बढ़ाने और रोगियों को शीघ्रता से ठीक करने में मदद करने के लिए पूरक, योगशील और सहक्रियाशील भूमिका वाली पुनरावर्तक दवाओं के साथ इस अनूठी सांयोगिक रणनीति  को अपनाया गया है। इस महत्वपूर्ण नैदानिक परीक्षण में सीएसआईआर के हैदराबाद स्थित सीएसआईआर-भारतीय रासायनिक प्रौद्योगिकी संस्थान और जम्मू स्थित सीएसआईआर-इंडियन इंस्टिट्यूट ऑफ इंटिग्रेटिव मेडिसीन भागीदार हैं।
लक्साई लाइफ साइंसेज के मुख्य कार्यकारी अधिकारी डॉ. राम एस. उपाध्याय सीईओ ने कहा कि अध्ययन का उद्देश्य वायरल प्रोटीन को अपनी प्रतिकृति के साथ-साथ होस्ट कारकों के लिए लक्षित करना है जो वायरल जीवन चक्र में महत्वपूर्ण भूमिका निभाते हैं और साइटोकिन स्टोर्म में योगदान करते हैं। लक्साई लाइफ साइंसेज के महानिदेशक श्री वाम्सी मैड्डीपटला ने लक्साई लाइफ साइंसेज द्वारा इस अध्ययन के सह-प्रायोजन से मानवता की सेवा हेतु जीवन रक्षक उपचार लाने की दिशा में किए जा रहे प्रयासों के प्रति कंपनी की प्रतिबद्धता का उल्लेख किया।
महामारी के दौरान सीएसआईआर द्वारा किए गए कई योगदानों में इस नैदानिक परीक्षण को भी शामिल किया गया है और यदि यह परीक्षण सफल रहा, तो यह कोविड-19 के उपचार की दिशा में और अधिक विकल्प प्रदान करेगा।
प्रधानमंत्री कार्यालय
प्रधानमंत्री ने प्रो. भीम सिंह के निधन पर शोक व्यक्त किया
प्रधानमंत्री श्री नरेन्द्र मोदी ने प्रो. भीम सिंह के निधन पर गहरा दु:ख व्यक्त किया है।
श्री मोदी ने कहा कि प्रो. भीम सिंह जी को एक जमीनी नेता के रूप में याद किया जाएगा, जिन्होंने जम्मू-कश्मीर के कल्याण के लिए अपना जीवन समर्पित कर दिया।
प्रधानमंत्री ने एक ट्वीट में कहा:
"प्रो. भीम सिंह जी को एक जमीनी नेता के रूप में याद किया जाएगा, जिन्होंने जम्मू-कश्मीर के कल्याण के लिए अपना जीवन समर्पित कर दिया। वे बहुत पढ़े-लिखे और विद्वान थे। मैं उनके साथ अपनी बातचीत को हमेशा याद रखूंगा। उनके निधन से दु:खी हूं। उनके परिवार और समर्थकों के प्रति संवेदना। ओम शांति।"
रक्षा मंत्रालय
रक्षा मंत्रालय ने कॉर्पोरेट नौकरियों में पूर्व-अग्निवीरों के लिए आरक्षण पर भारतीय रक्षा उद्योग के साथ बातचीत का आयोजन किया
रक्षा मंत्रालय ने 30 नवंबर, 2022 को सोसाइटी ऑफ इंडियन डिफेंस मैन्युफैक्चरर्स के तत्वावधान में भारतीय रक्षा उद्योग के साथ कंपनियों की कॉर्पोरेट भर्ती योजना के तहत पूर्व-अग्निवीरों के लिए लाभकारी रोजगार के अवसरों की तलाश के क्रम में एक बातचीत सत्र का आयोजन किया। सत्र की अध्यक्षता रक्षा सचिव श्री गिरिधर अरमने ने की। एलएंडटी, अदानी डिफेंस लिमिटेड, टाटा एडवांस्ड सिस्टम लिमिटेड, अशोक लेलैंड सहित अन्य प्रमुख भारतीय रक्षा उद्योगों के वरिष्ठ अधिकारियों ने चर्चा में भाग लिया।
रक्षा सचिव ने राष्ट्र निर्माण में जुटे विभिन्न क्षेत्रों में अत्यधिक समर्पित और अनुशासित युवाओं को रोजगार देने के उद्देश्य से सशस्त्र बलों के साथ अपने कार्यकाल के बाद अग्निवीरों की विशेषज्ञता का लाभ उठाने के लिए सरकार के प्रयास पर प्रकाश डाला। सशस्त्र बलों के साथ अपने जुड़ाव के दौरान अग्निवीरों द्वारा प्राप्त कौशल एक उच्च सक्षम और पेशेवर कार्यबल बनाने में मदद करेगा और यह उद्योग द्वारा उपयोगी और संरचनात्मक जुड़ाव के लिए आसानी से उपलब्ध होगा।
कंपनियों के वरिष्ठ अधिकारियों ने इस प्रयास में अपना निरंतर समर्थन और प्रतिबद्धता जताई और सशस्त्र बलों के साथ अपना पहला बैच पूरा करने के बाद पूर्व-अग्निवीरो को तैनात करने के प्रति उत्सुकता व्यक्त की। उन्होंने आश्वासन दिया कि उपलब्ध कौशल क्षमता के आधार पर अग्निवीरों के आरक्षण के लिए उनकी भर्ती नीतियों में उपयुक्त प्रावधान किए जाएंगे। उद्योग की आवश्यकताओं के साथ अग्निवीरों द्वारा सीखे गए कौशल को जोड़ने के संबंध में कुछ सुझावों पर भी विचार किया गया।
रक्षा सचिव ने प्रतिभागियों की उत्साहजनक प्रतिक्रिया को स्वीकार करते हुए, भारतीय रक्षा निर्माताओं से अपनी प्रतिबद्धता पर कार्य करने और कॉर्पोरेट भर्ती योजनाओं के तहत उनसे जल्द से जल्द नीतिगत घोषणा करने का आग्रह किया।
रक्षा मंत्रालय
फील्ड मार्शल एसएचएफजे मानेकशा, पद्म विभूषण, पद्म भूषण, एमसी की 12वीं पुण्य तिथि पर प्रेस विज्ञप्ति
फील्ड मार्शल एसएचएफजे मानेकशा, पद्म विभूषण, पद्म भूषण, एमसी की 12वीं पुण्य तिथि मनाने के लिए डिफेंस सर्विसेज स्टॉफ कॉलेज, वेलिंगटन द्वारा 27 जून, 2020 को पारसी जोरोस्ट्रियन सीमेट्री, उधगमंडलम द्वारा पुष्पांजलि अर्पण समारोह आयोजित किया गया। तीनों सेनाओं की तरफ से लेफ्टिनेंट जनरल वाईवीके मोहन, एवीएसएम, एसएम, वीएसएम, कमांडेंट डिफेंस सर्विसेज स्टॉफ कॉलेज, वेलिंगटन द्वारा स्थानीय पारसी समुदाय की उपस्थिति के बीच सम्मानित सैनिक को उनकी अंतिम विदाई के स्थल पर माल्यार्पण किया गया।
फील्ड मार्शल एसएचएफजे मानेकशा का जन्म 03 अप्रैल 1914 को अमृतसर में हुआ था। उनका चार दशकों का शानदार सैन्य कैरियर रहा। द्वितीय विश्व युद्ध में, एक युवा कैप्टन के रूप में उन्होंने बर्मा में युद्ध में भाग लिया और गंभीर रूप से घायल हो गए। शत्रु के समक्ष दिखाई गई अतुलनीय बहादुरी के लिए उन्हें 1942 में मिलट्री क्रॉस से सम्मानित किया गया। 1946-47 के दौरान फील्ड मार्शल मानेकशा की नियुक्ति सैन्य प्रचालन निदेशालय में हुई और वहां उन्होंने विभाजन से संबंधित विभिन्न मुद्दों के योजना निर्माण तथा प्रशासन और बाद में जम्मू एवं कश्मीर में सैन्य प्रचालनों की देखरेख की। 1962 के ऑपरेशन के दौरान एक कोर कमांडर के रूप में, उन्होंने विशिष्ट नेतृत्व का परिचय दिया और सकारात्मक रूप से ऑपरेशन का संचालन किया। वह इन्फैंट्री स्कूल, महू तथा डिफेंस सर्विसेज स्टॉफ कॉलेज, वेलिंगटन के कमांडेंट भी रहे। उन्हें 1968 में पद्म भूषण से सम्मानित किया गया।
फील्ड मार्शल एसएचएफजे मानेकशा ने 08 जनवरी 1969 को सेनाध्यक्ष का पदभार संभाला। उन्होंने 1971 की लड़ाई में सफलतापूर्वक संचालन किया और भारत को उसकी महानतम विजय दिलाई जिसका परिणाम 13 दिनों की अल्प अवधि के भीतर ही बांग्ला देश की आजादी के रूप में सामने आया। उन्हें 1972 में पद्म विभूषण से सम्मानित किया गया। जनरल ऑफिसर द्वारा सशस्त्र बलों एवं राष्ट्र को उनके असाधारण योगदान के सम्मान में उन्हें 15 जनवरी 1973 को फील्ड मार्शल के रैंक पर पदोन्नत किया गया। उन्होंने 27 जून 2008 को अंतिम सांस लीं।
फील्ड मार्शल एसएचएफजे मानेकशा सक्रिय सेवा के बाद वेलिंगटन में बस गए थे। इस जगह से उनका जुड़ाव उस वक्त से था जब वह डिफेंस सर्विसेज स्टॉफ कॉलेज के कमांडेंट थे। उनका नीलगिरि से विशेष लगाव था और स्थानीय लोग भी उनसे बहुत प्रेम करते थे। स्थानीय लोगों के साथ फील्ड मार्शल एसएचएफजे मानेकशा के घनिष्ठ लगाव की याद में, डिफेंस सर्विसेज स्टॉफ कॉलेज द्वारा स्थानीय एनजीओ के जरिये जरुरतमंदों को अनिवार्य वस्तु उपलब्ध कराये जाने के द्वारा सहायता उपलब्ध कराई गई। अदम्य नैतिक साहस और नेतृत्व के अनुकरणीय गुणों वाले व्यक्ति के रूप में उनके जीवन को सशस्त्र बलों एवं राष्ट्र के लिए सदा एक प्रेरणा स्रोत के रूप में याद किया जाएगा।
एसजी/एएम/एसकेजे/डीसी
(Visitor Counter : 284
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 466वां दिन
भारत के समग्र टीकाकरण कवरेज ने 188 करोड़ का अहम पड़ाव पार किया
आज शाम 7 बजे तक 19 लाख से ज्यादा टीके की खुराक दी गई
भारत के कोविड-19 टीकाकरण कवरेज ने आज 188 करोड़  का अहम पड़ाव पार कर लिया। आज शाम 7 बजे तक 19 लाख  से ज्यादा टीके की खुराक दी गई। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10404894
|
|
दूसरी खुराक
|
|
10013852
|
|
प्रीकॉशन खुराक
|
|
4735247
|
|
एफएलडब्ल्यू
|
|
पहली खुराक
|
|
18415225
|
|
दूसरी खुराक
|
|
17534869
|
|
प्रीकॉशन खुराक
|
|
7444136
|
|
आयु वर्ग 12-14 वर्ष
|
|
पहली खुराक
|
|
27485282
|
||
|
दूसरी खुराक
|
|
4337894
|
|
आयु वर्ग 15-18 वर्ष
|
|
पहली खुराक
|
|
58254580
|
||
|
दूसरी खुराक
|
|
41725296
|
|
आयु वर्ग 18-44 वर्ष
|
|
पहली खुराक
|
|
555574630
|
|
दूसरी खुराक
|
|
476515377
|
||
|
प्रीकॉशन खुराक
|
|
112705
|
|
आयु वर्ग 45-59 वर्ष
|
|
पहली खुराक
|
|
202896180
|
|
दूसरी खुराक
|
|
187591998
|
||
|
प्रीकॉशन खुराक
|
|
402585
|
|
60 वर्ष से अधिक
|
|
पहली खुराक
|
|
126847987
|
|
दूसरी खुराक
|
|
116865644
|
|
प्रीकॉशन डोज
|
|
14541052
|
|
कुल दी गई पहली खुराक
|
|
999878778
|
|
कुल दी गई दूसरी खुराक
|
|
854584930
|
|
प्रीकॉशन डोज
|
|
27235725
|
|
कुल
|
|
1881699433
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 26 अप्रैल, 2022 
|
|
एचसीडब्ल्यू
|
|
पहली खुराक
|
|
63
|
|
दूसरी खुराक
|
|
688
|
|
प्रीकॉशन खुराक
|
|
17698
|
|
एफएलडब्ल्यू
|
|
पहली खुराक
|
|
85
|
|
दूसरी खुराक
|
|
1195
|
|
प्रीकॉशन खुराक
|
|
39307
|
|
आयु वर्ग 12-14 वर्ष
|
|
पहली खुराक
|
|
356432
|
||
|
दूसरी खुराक
|
|
572246
|
|
आयु वर्ग 15-18 वर्ष
|
|
पहली खुराक
|
|
47365
|
||
|
दूसरी खुराक
|
|
147263
|
|
आयु वर्ग 18-44 वर्ष
|
|
पहली खुराक
|
|
36164
|
|
दूसरी खुराक
|
|
407133
|
||
|
प्रीकॉशन खुराक
|
|
9799
|
|
आयु वर्ग 45-59 वर्ष
|
|
पहली खुराक
|
|
5235
|
|
दूसरी खुराक
|
|
85791
|
||
|
प्रीकॉशन खुराक
|
|
36245
|
|
60 वर्ष से अधिक
|
|
पहली खुराक
|
|
3567
|
|
दूसरी खुराक
|
|
55278
|
|
प्रीकॉशन डोज
|
|
146163
|
|
कुल दी गई पहली खुराक
|
|
448911
|
|
कुल दी गई दूसरी खुराक
|
|
1269594
|
|
प्रीकॉशन डोज
|
|
249212
|
|
कुल
|
|
1967717
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।